יקום סרטי האנימציה המקוריים של DC

יקום סרטי האנימציה המקוריים של DC (באנגלית: DC Universe Animated Original Movies) הוא שמו של היקום הכולל את סרטי האנימציה שהפיקה חברת האחים וורנר על דמויות הקומיקס של DC קומיקס החל משנת 2007, סרטי אנימציה אלו לא הוקרנו בקולנוע אלא הופצו במכירות DVD בחניות או רכישה דיגיטלית דרך האינטרנט, עד כה יצאו שלושים וארבעה סרטים באורך מלא, וכחמישה סרטים קצרים.
היקום אינו משותף לכל הסרטים, ואין קשר בין רובם, יוצאים מן הכלל הם אחד עשר סרטים מתוך היקום המהווים יקום נפרד בפני עצמו בשם יקום סרטי האנימציה של DC.

סרטים שיצאו לאקרנים

פרק זה לוקה בחסר. אנא תרמו לוויקיפדיה והשלימו אותו.

סופרמן: דומסדיי

הסרט הראשון היה סופרמן: דומסדיי המבוסס על הסיפור המוכר מותו של סופרמן משנת 1992, במהלכו נאבק סופרמן בדומסדיי עד מות שניהם, הסרט יצא לאקרנים ב-21 בספטמבר 2007.

ליגת הצדק: הגבול החדש

ליגת הצדק: הגבול החדש המבוסס על המיני סדרה מאת דרווין קוק בשם DC: The New Frontier, בו גיבורי הארץ מתאחדים על מנת להביס אויב בשם סנטר. הסרט יצא ב-26 בפברואר 2008.

באטמן: אביר גות'אם

הסרט שיצא כהקדמה לצאת האביר האפל בהמשך השנה, הוא סרט אנתלוגיה המספר מספר סיפורים המתרחשים בין הסרט באטמן מתחיל בשנת 2005 להאביר האפל , אף על פי שאינו חלק רשמי מן הטרילוגיה של כריסטופר נולאן, זהו גם סרט הבאטמן הראשון המשתמש בטכניקת האנימציה היפנית אנימה, על הסרט עבדו אמנים כמו בריאן אזראלו, דויד ס. גוייר, וגרג רוקה, הסרט יצא ב-8 ביולי 2008.

וונדר וומן

סרט הסולו וונדר וומן עוסק בעיקרו בסיפור המקור של דיאנה מת'מסקירה איך נהייתה לגיבורת העל המוכרת וונדר וומן, הוא מבוסס ברובו על סיפור הקומיקס אלים ובני תמותה מאת ג'ורג פרז שפורסם לאחר המשבר בעולמות האינסופיים. הסרט יצא ב-3 במרץ 2009.

גרין לנטרן: טיסה ראשונה

לורן מונטגומרי שביימה את וונדר וומן ביימה אף את גרין לנטרן: טיסה ראשונה, לדבריה "זהו מותחן שוטרים המציג אימון יומי שבו שוטר החלל הוותיק (סינסטרו) פוגש את שוטר החלל הטירון (האל ג'ורדן), אך התנהגותו של הוותיק מטה מעט את הפרספקטיבה שלו", הסרט מתמקד ביחסים בין ג'ורדן ומורהו סינסטרו עד בגידתו בחיל. הסרט יצא ב-28 ביולי 2009.

סופרמן/באטמן: אויבי הציבור

סופרמן/באטמן: אויבי הציבור מבוסס על קומיקס סופרמן/באטמן מאת ג'ף לוב ואד מקגינס, הנשיא לקס לות'ר משתמש באסטרואיד קריפטונייט המתקרב לכדור הארץ כדי לסמן את סופרמן כאויב, ושולח אליו ואל באטמן שותפו לפשע גיבורים ונבלים להביסם, השניים צריכים לעבוד יחד על מנת להדוף את המתקפות ולעצור את האסטרואיד ואת הנשיא. הסרט יצא ב-29 בספטמבר 2009.

ליגת הצדק: המשבר בשתי הארצות

מבוסס על ספר הקומיקס ליגת הצדק: ארץ 2 מאת גראנט מוריסון בשנת 2000, הסרט עוסק בלקס לות'ור הרואי מכדור ארץ חילופי שמגייס את ליגת הצדק לעזור לו להביס את הגרסה המרושעת שלהם בארצו, מה שבעצם מהווה הקרב האולטמטיבי בין טוב לרע, במקור הסרט תוכנן כסרט בשם ליגת הצדק: עולמות מתנגשים, שיחבר בין הסדרה ליגת הצדק לסדרת ההמשך ליגת הצדק ללא הגבלה, אך לבסוף הוחלט להעלותו כסרט בפני עצמו בשם אחר. הסרט יצא ב-23 בפברואר 2010.

סופרמן/באטמן: אפוקוליפסה

סרט המשך לסופרמן/באטמן: אויבי הציבור שהתקבל באהדה, הוא מבוסס על הסאגה השנייה בחוברות סופרמן/באטמן - סופרגירל מקריפטון מאת ג'ף לוב, הסרט יצא ב-28 בספטמבר 2010.

אול-סטאר סופרמן

עיבוד של סדרת הקומיקס All star superman מאת גראנט מוריסון ופרנק קוויטלי, בוים על ידי סם ליו, הסרט יצא ב-22 בפברואר 2011.

גרין לנטרן: אבירי הברקת

סרט אנתלוגיה בדומה לבאטמן: אביר גות'אם, הכולל דמויות כמו סינסטרו, קילווג, ואבין סור, הוא אינו המשך לטיסה ראשונה אך מופיעים בו אותם דמויות מן הסרט הקודם, הסרט יצא ב-7 ביוני 2011.

באטמן: שנה ראשונה

הסרט הוא עיבוד של הרומן הגרפי באטמן: שנה ראשונה מאת פרנק מילר, הוא בוים על ידי סם ליו, ויצא לאקרנים ב-18 באוקטובר 2011, ביום בו יצא לשוק גם משחק המחשב באטמן ארקהם סיטי.

ליגת הצדק: אבדון

סרט המשך לליגת הצדק: המשבר בשתי הארצות, מהוה עיבוד של הסיפור ליגת הצדק: מגדל בבל, יצא ב-28 בפברואר 2012.

הטיטאנים הצעירים: חוזה יהודה

הוכרז לראשונה בקומיק-קון 2006, מבוסס על קשת הסיפור חוזה יהודה מאת מארב וולפמן וג'ורג' פרז, כותבי הטיטאנים הצעירים החדשים, הסרט בוטל ב-2010, אך הוחזר ב-2016 והוכרז זמן שחרורו, הסרט יצא ב-31 במרץ 2017, זהו גם סרטו האחרון של מיגואל פרר.

באטמן והארלי קווין

סיפור מקורי חדש מאת ברוס טים, בדיבובם של קווין קונרוי ומליסה ראוץ. עשוי במראה סדרת הטלוויזיה הרפתקאותיו החדשות של באטמן, יצא ב-15 באוגוסט 2017.

באטמן: Gotham by Gaslight

מבוסס על הסיפור באטמן: Gotham by Gaslight מחותם Elseworlds ומציג את באטמן ושותפיו במאה השמונה עשרה בלונדון. יצא ב-12 בינואר 2018.

מותו של סופרמן

מבוסס על החלק הראשון של סאגת מותו של סופרמן, ומציג את מותו של איש הפלדה. יצא ב-20 ביולי 2018.

שלטון הסופרמן

החלק השני של מותו של סופרמן, מציג את שובו של קאל-אל יחד עם מספר סופרמנים נוספים, יצא ב-15 בינואר 2019.

ליגת הצדק נגד חמשת הקטלניים

הוכרז בקומיק-קון 2018, בדיבוב של קווין קונרוי, סוזן אייזנברג, ג'ורג' ניוברן, ודיאנה גיוררו. הסרט מציג מאבק משותף של ליגת הצדק מן ההווה ולגיון גיבורי-העל מהעתיד כנגד קבוצה מסוכנת בשם חמשת הקטלניים שהגיעו מהעתיד. הסרט יצא ב-30 במרץ 2019.

סופרמן: הבן האדום

הוכרז בקומיק-קון, סן דייגו ב19 ביולי 2019, וצפוי לצאת לאקרנים ב2020. מהווה עיבוד מונפש לקומיקס סופרמן: הבן האדום מאת מארק מילר.

ליגת הצדק האפל: אפוקליפסה

סרט המשך לליגת הצדק האפל, צפוי לצאת ב2020

סופרמן: איש המחר

הוכרז בקומיק-קון, סן דייגו ב19 ביולי 2019, סרט אנימציה שמתאר את שנותיו הראשונות של קלארק קנט בתור סופרמן.

DC Showcase

DC Showcase היא סדרת סרטי אנימציה קצרים באורך של כ-10 דקות, המבוססים על דמויות קומיקס שמעמדם לא ראוי לסרט משל עצמם, היוצאים יחד עם סרטים מלאים ומופיעים בתחילתם. מלבד מקאטוומן, בוימו הסרטים על ידי יואכים דוס סנטוס, שלושת הסרטים הראשונים יצאו יחד במהדורה מיוחדת שכללה אף סופרמן/שאזאם: שובו של אדם השחור, ב-9 בנובמבר 2010.

הספקטר

מבוסס על דמותו של הספקטר, יצא יחד עם הסרט ליגת הצדק: משבר בשתי הארצות, בכיכובו של גארי קול בתפקיד הספקטר.

ג'ונה הקס

מבוסס על דמותו של ג'ונה הקס, יצא יחד עם הסרט באטמן: מתחת לברדס האדום. תומאס גיין דיבב את דמותו של הקס, לצד שחקנים כמו לינדה המילטון, ג'ייסון מרסדן, מייקל רוקר, ומייקל טרכטנברג.

החץ הירוק

מבוסס על דמותו של החץ הירוק. יצא יחד עם הסרט סופרמן/באטמן: אפוקליפסה, ניל מקדונו כיכב בתפקיד אוליבר קווין, לצד מדבבים נוספים כגון מלקולם מקדואל בתפקיד מרלין, וסטיבן בלום בתפקיד הרוזן ורטיגו.

סופרמן/שאזאם: שובו של אדם השחור

מבוסס על דמותו של שאזאם, בנוסף לסופרמן ואדם השחור, יצא בתוך החבילה הכוללת של סרטי DC Showcase.

קאטוומן

מבוסס על דמותה של קאטוומן, יצא יחד עם הסרט באטמן שנה ראשונה, בסרט כיכבה אלייזה דושקו בתפקיד קאטוומן, יחד עם ליליאנה מומי, וג'ון דימאג'יו.

פרויקטים שלא פורסמו

מעבר לרשימת הפרויקטים שהוזכרו, כותבי ובמאי DC קומיקס העלו שמות אפשריים למספר פרויקטים עתידיים.
ברוס טים הודיע בעבר שירצה לביים סרט על החץ הירוק, דן דידיו, מעורכי DC, הביע עניין בלראות את הסיפור המוכר גרין לנטרן: מלחמת חיל סינסטרו מעובד לסרט, ב-2009 הזכיר טים אפשרות להפקת סרט על המשבר האחרון, או על המיני סדרה ליגת הצדק/הנוקמים, המפיק ג'יימס טאקר דיבר על הפקת עיבוד הן לסופרמן: בן אדום, והן לבאטמן: ליל כל הקדושים הארוך, האחרון הוכרז ב-2018, בקומי-קון, ברוס טים הביע עניין בהפקת עיבוד לבאטמן: נוח על משכבך בשלום, התסריטאי של באטמן: הבדיחה ההורגת, הודיע שייתכן שיצור עיבוד של הרומן הגרפי ג'וקר לסרט אנימציה, גם קווין קונרוי ומארק המיל, אמרו שברצונם להשתתף בעיבוד לבאטמן: האש, ולבאטמן: מוות במשפחה, הראשון הוכרז ב-2018, טים הזכיר אפשרות לעיבוד באטמן: הדור הבא לסרט, ואכן באוגוסט 2017 כתב טאקר בחשבון הטוויטר שלו כי היו מספר דיונים בסטודיו בנוגע לרעיון, בהמשך הוא גם הזכיר תכנון לסרט על דמותו של סטטיק שוק לאחר שתמיד היו מעוניינים בדמותו, יוצר הסרטים וכותב הקומיקס קווין סמית' הודיע שנפגש עם ג'ונס ודיברו על כתיבת סרט אנימציה המבוסס על איש הפלסטיק,

פרויקטים שבוטלו

תוכניות לסרטי המשך לגרין לנטרן: טיסה ראשונה, ווונדר וומן, וכן תוכנית לסרט המבוסס על באטגירל שיקרא באטגירל: שנה ראשונה, אך מכירות איטיות של וונדר וומן עצרו אותם, (אף על פי שהסרט במקום השמיני בהכנסות עד אוגוסט 2015), ב-2010 גם ברוס טים רצה להפיק סרט על אקווהמן, אך נדחה בידי מועצת המנהלים של האחים וורנר, מאחר שציפו לרווחים נמוכים מן הסרט, ב-2016 הודיע ג'יי אוליבה על תוכניות לסרט המשך לבאטמן: מתקפה על ארקהם, אך בעקבות פרישתו מאולפני האחים וורנר, הפרויקט ככל הנראה בוטל.